Това видео демонстрира процеса на първоначална регистрация в системата.
Натиснете "Вход" в горната част на сайта.
Отваря се форма за вход в системата.
Тук се намира и връзката “Регистрирай се”, която трябва да последвате.
Формата за регистрация е разделена в три раздела - "Лични данни", "Компании" и "Интерес към събития".
Започнете попълване на полетата в раздел “Лични данни”.
Имайте предвид, че тези, отбелязани със звездичка са задължителни за попълване.
В полето “Е-mail” попълнете личния си електронен адрес.
С цел избягване на грешки, системата изисква да го въведете още веднъж в съседното поле.
Въведеният е-мейл е Вашето потребителско име за вход в системата
след успешна регистрация и активиране на профила Ви.
Попълнете внимателно и останалите полета,
след което натиснете бутон “Напред”, за да преминете към следващия раздел.
Въведете данни за компанията, която представлявате.
Имайте предвид, че може да въведете данни за една или няколко компании,
ако ги представлявате под някаква форма.
Системата предлага да обвържете профила си със “Съществуваща компания в платформата”,
т.е. компания, за която вече има въведени данни в сайта www.b2bconnect.bg.
В този случай е необходимо единствено да въведете ЕИК на компанията и Вашата длъжност в нея.
Ако компанията все още не е създадена в сайта www.b2bconnect.bg, изберете опция
"Създай нова компания в платформата".
Първо посочете чрез бутоните дали ще въвеждате данни за “Българска компания” или “Чуждестранни делегати”.
При избор на “Българска компания” се отваря тази страница, в която се попълват изискваните данни.
Обърнете внимание на двойките полета с държавните флагове.
Те подканват към изписване на информацията на български и английски език в полето срещу съответния флаг.
Попълнете името на компанията на български и английски език.
От падащото меню изберете длъжността си в компанията, а в полето “Официален е-мейл”
посочете този, който служи за официална комуникация с компанията.
Обикновено той е посочен на страницата с контакти в сайта на компанията и често е от вида office@...
Същото важи и за телефонния номер, както и за официалния физически адрес на компанията.
Системата предоставя възможност да се прикачи файл с портфолио на компанията.
От предложения списък със сектори, изберете един или повече, които най-много се доближават до тези на компанията.
Полетата “Предлаган продукт/услуга” и “Интерес към конкретен продукт/услуга” не са задължителни,
но попълването им ще позволи на системата да предлага възможност за намиране
и осъществяване на контакт с подходящи за компанията партньори.
Попълнете следващите две полета за интереси по аналогичен на “Сектор” начин.
Продължете напред към настройките за това какви известия бихте искали да получавате от системата.
Полетата в този раздел не са задължителни.
В края на регистрационната форма се изискват две съгласия,
без отмятането на които не може да завършите регистрацията.
В случай че сте попълнили всичко правилно, при натискане на бутона "Запази"
ще видите съобщение за успешна регистрация.
Следва да активирате профила си чрез получения по е-мейл линк за активация,
след което може да достъпите системата www.b2bconnect.bg с е-мейла и паролата си,
посочени в началото на регистрационната форма.